Ego Johannes archidiachonus de Salins notum facio presentibus et futuris quod Humbertus et Hugo filii Richardi quondam prepositi de Salins et Maria mater eorum querelam habebant adversus domnum Hugonem de Salins monachum Cistercii de pecunia quam a patre eorum reciperat. Tandem vero pro bono pacis totam hanc querelam gerpierunt et domum Cistercii et predictum Hugonem absque omni repagulo quictaverunt et firmiter promiserunt quod nunquam decetero domum Cisterciensem super predicta pecunia inquietarent. Huius rei testes sunt : Poncius cellerarius Cistercii, Wirgillius, Henricus de Ascellis monachi, Benedictus, Evrardus conversi, Bernardus capellanus de Buxo, dominus Humbertus Perfont. Stephanus Rufons, Guido clericus filius Parvule, Raimundus et Viardus frater eorum. Ut autem istut ratum et inconcursum semper permaneat presentem cartam sigilli mei munimine roboravi. Actum est hoc anno Incarnati Verbi Mo Co XCo VIIIo.